Huhtikuussa laskutetaan maaliskuun sähkön kulutus. Silloin maksetaan myös ensimmäinen osa sähköhyvityksestä.
Jos olet oikeutettu hyvityksiin, lasketaan marras- ja joulukuun hyvityssummat huhtikuun alussa muodostuvaan laskuun. Tammikuun hyvitykset lasketaan toukokuun alun laskutukseen.
Jos kulutuksesi maalis- tai huhtikuussa on pienempi kuin hyvityksistä kertynyt summa, siirtyy laskun muodostuminen ajankohtaan, jolloin kulutus ylittää hyvitysten summat. On siis hyvin mahdollista, ettei sinulle muodostu laskua kevätkuukausina ollenkaan.
Tarkistahan kuitenkin huolellisesti, oletko saanut laskun. Esimerkiksi sähköpostilasku voi jäädä vahingossa huomaamatta.
Voit tarkistaa Minun sivuni -portaalistamme, oletko saanut sähkölaskun. Jos olet saanut maaliskuun laskun, se on maksettava normaalisti. Jos olet oikeutettu sähköhyvitykseen, hyvitys on huomioitu automaattisesti sähkölaskullasi.